Železná Breznica

Železná Breznica je obec na Slovensku v okrese Zvolen.

Polohopis  
Obec leží v severozápadnej časti zvolenského okresu. Väčšiu časť územia zaberá Turovské predhorie, ktoré je súčasťou Kremnických vrchov. Severne od obce v Kremnických vrchoch sa nachádza Národná prírodná rezervácia Mláčik, ktorá bola v roku 1982 vyhlásená za štátnu prírodnú rezerváciu.

Dejiny 
V 15. storočí obec patrila k panstvu Dobrá Niva, ktoré sa vyčlenilo zo Zvolenského panstva po vybudovaní hradu. Názov Železnej Breznice, situovanej v blízkosti banských miest prezrádza, že už v 15. storočí predstavovala významné stredoslovenské železorudné stredisko. Väčšina jej obyvateľov bola zamestnaná v baniach a hutách a tiež sa živili výrobou uhlia.

Kultúra a zaujímavosti

Pamiatky 
 Kaplnka sv. Anny v časti Huta, jednoloďová baroková stavba z roku 1755. Kaplnka má hladké fasády.
 Božia muka, ľudová bielená stavba z roku 1715.
 Obecná zvonica, murovaná stavba na pôdoryse štvorca s ihlancovou helmicou.

Galéria

Referencie

Externé odkazy 
 Oficiálne stránky obce
 Najkrajší kraj- turistické atrakcie v obci

Literatúra 
 Kolektív autorov: Železná Breznica : monografia obce. Železná Breznica : Obecný úrad, 2015. 112 s. ISBN 978-80-972154-6-0

Iné projekty 

 
Obce okresu Zvolen